На основу члана 201. став 5. тачка 10) Закона о планирању и изградњи ("Службени гласник РС", бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14 и 145/14),

Министар грађевинарства, саобраћаја и инфраструктуре доноси

Правилник о класификацији објеката

*Правилник је објављен у "Службеном гласнику РС", бр. 22/2015 од 27.2.2015. године, а ступио је на снагу 28.2.2015.*

**Основнe одредбe**

**Члан 1.**

Овим правилником прописује се класификација објеката према намени, функционалним и структуралним карактеристикама и степену утицаја на окружење, с обзиром на ризике везане за изградњу и експлоатацију.

**Члан 2.**

Објекти, у смислу овог правилника, су зграде и инжењерски објекти.

Зграда је објекат са кровом и спољним зидовима, изграђена као самостална употребна целина која пружа заштиту од временских и спољних утицаја, а намењена је за становање, обављање неке делатности или за смештај и чување животиња, робе, опреме за различите производне делатности и др. Зградама се сматрају и објекти који имају кров, али немају зидове (надстрешница) као и објекти који су претежно или потпуно смештени испод површине земље (склоништа, подземне гараже и сл.).

Инжењерски објекти су сви остали објекти који нису зграде: железнице, путеви, мостови, аеродромске стазе, цевоводи, комуникациони и електрични водови и др.

**Члан 3.**

Објекти се разврставају у класе које носе класификациони број према табели из члана 7. овог правилника.

**Члан 4.**

Површина објекта, за потребе одређивања класе објекта, представља укупну грађевинску бруто површину обрачунату у складу са тачком 4.3 СРПС.У.Ц2.100:2002, односно, збир површина свих надземних и подземних етажа објекта, мерених у нивоу подова свих делова објекта у оквиру спољних мера финално обрађених ободних зидова.

Висина зграда, за потребе одређивања класе објекта, рачуна се од површине пода подрума или друге најниже етаже у згради, до највише коте објекта.

**Члан 5.**

Објекти различитих класа се, за потребе дефинисања садржаја техничке документације, разврставају у следеће категорије:

А зграде - незахтевни објекти;

Б зграде - мање захтевни објекти;

В зграде - захтевни објекти;

Г инжењерски објекти.

Разврставање објеката различитих класа у категорије се, према намени и степену сложености, врши према табели из члана 7. овог правилника.

**Објекти који се састоје из делова који спадају у различите класе и категорије**

**Члан 6.**

За сложене објекте који се састоје од делова различите класе, сваком делу одређује се класа и исказује процентуалном заступљеношћу у укупној површини објекта.

За зграде које се састоје од више делова различите категорије одређује се категорија зграде у целини, тако да јој се додељује категорија више захтевног дела.

За објекте који се састоје од зграде и инжењерског објекта, односно дела објекта, сваком објекту, односно делу објекта, се одређује се посебна категорија.

**Класификација и категоризација објеката**

**Члан 7.**

Класе и категорије објеката, у смислу овог правилника, приказане су у наредној табели.

| Назив | Објашњење | Додатни критеријум | Класификациони број | Категорија |
| --- | --- | --- | --- | --- |
| **ЗГРАДЕ** | **1** |   |
| **СТАМБЕНЕ ЗГРАДЕ** | **11** |   |
| **Стамбене зграде са једним станом** | **111** |   |
| Стамбене зграде са једним станом | Издвојене куће за становање или повремени боравак, као што су породичне куће, виле, викендице, летњиковци, планинске колибе, ловачке куће | До 400 m² и П+1+Пк (ПС) | 111011 | А |
| До 2.000 m² и П+4+Пк (ПС) | 111012 | Б |
| Преко 2.000 m² или П+4+Пк (ПС) | 111013 | В |
| Куће у низу, спојене зидом, или низ спојених кућа на стрмини (терасама), у којима сваки стан има свој кров и свој улаз директно из приземља | До 2.000 m² и П+4+Пк (ПС) | 111021 | Б |
| Преко 2.000 m² или П+4+Пк (ПС) | 111022 | В |
| **Стамбене зграде са два или више станова** | **112** |   |
| **Стамбене зграде са два стана** | **1121** |   |
| Стамбене зграде са два стана | Издвојене куће са два стана који се користе за стално становање или повремени боравак (за одмор и сл.) | До 400 m² и П+1+Пк/ПС | 112111 | А |
| До 2.000 m² и П+4+Пк (ПС) | 112112 | Б |
| Преко 2.000 m² или П+4+Пк (ПС) | 112113 | В |
| Куће у низу, повезане зидом, или низ кућа спојених терасама (на стрмини), са два стана | До 2.000 m² и П+4+Пк (ПС) | 112121 | Б |
| Преко 2.000 m² или П+4+Пк (ПС) | 112122 | В |
| **Стамбене зграде са три или више станова** | **1122** |   |
| Стамбене зграде са три или више станова | Издвојене стамбене зграде са три стана, за стално становање или за повремени боравак | До 400 m² и П+1+Пк/ПС | 112211 | А |
| До 2.000 m² и П+4+Пк (ПС) | 112212 | Б |
| Преко 2.000 m² или П+4+Пк (ПС) | 112213 | В |
| Издвојене и остале стамбене зграде са више од три стана, као што су стамбени блокови, куће са апартманима и сл. у којима су станови намењени за стално становање или за повремени боравак | До 2.000 m² и П+4+Пк (ПС) | 112221 | Б |
| Преко 2.000m² или П+4+Пк (ПС) | 112222 | В |
| **Зграде за становање заједница** | **113** |   |
| Зграде за становање заједница | Зграде за заједничко становање, укључујући станове са потпуном услугом одржавања и чишћења за старије особе, студенте, децу и друге друштвене групе, као нпр. домови пензионера, установе и домове који пружају бригу за старије и хендикепиране особе, радничка преноћишта, студентске домове, сиротишта, преноћишта уз зграде интерната, домове бескућника, манастире и др. | До 400 m² и П+2 | 113001 | Б |
| Преко 400 m² или П+2 | 113002 | В |
| **НЕСТАМБЕНЕ ЗГРАДЕ** | **12** |   |
| **Хотели и сличне зграде** | **121** |   |
| **Хотели** | **1211** |   |
| Хотели и мотели | Хотели, мотели, гостионице са собама, пансиони и сличне зграде за ноћење гостију, с рестораном или без њега | До 400 m² и П+2 | 121111 | Б |
| Преко 400 m² или П+2 | 121112 | В |
| Ресторани, барови и сличне угоститељске зграде | Засебне зграде ресторана, барова, кантина | До 400 m² и П+2 | 121113 | Б |
| Преко 400 m² или П+2 | 121114 | В |
| **Остале зграде за краткотрајни боравак** | **1212** |   |
| Остале зграде за краткотрајни боравак | Преноћишта за омладину (хостеле), планинарски домови, дечији и породични кампови, бунгалови за одмор, одмаралишта, друге зграде за одмор и ноћење излетника које нису другде разврстане | До 400 m² и П+2 | 121201 | Б |
| Преко 400 m² или П+2 | 121202 | В |
| **Пословне зграде** | **122** |   |
| Пословне зграде | Зграде које се употребљавају у пословне сврхе, за административне и управне сврхе (банке, поште, пословне зграде локалне управе и државних тела и др) | До 400 m² и П+2 | 122011 | Б |
| Преко 400 m² или П+2 | 122012 | В |
| Конференцијски и конгресни центри, зграде судова и парламента | До 400 m² и П+2 | 122021 | Б |
| Преко 400 m² или П+2 | 122022 | В |
| **Зграде за трговину на велико и мало** | **123** |   |
| Зграде за трговину на велико и мало | Трговачки центри, зграде са продавницама, робне куће, издвојене продавнице, апотеке и бутици, сајамске хале, простори за аукције и изложбе, затворене пијаце, сервисне станице за моторна возила итд. | До 400 m² и П+1 | 123001 | Б |
| Преко 400 m² или П+1 | 123002 | В |
| **Зграде за саобраћај и комуникације** | **124** |   |
| **Зграде за комуникације, станице, терминали и сличне зграде** | **1241** |   |
| Зграде друмског саобраћаја | Зграде с припадајућим инсталацијама и уређајима у њима на аутобуским станицама |   | 124110 | В |
| Зграде железничког саобраћаја | Зграде с припадајућим инсталацијама и уређајима у њима на железничким станицама, на станицама жичара, седећих жичара, итд. |   | 124121 | В |
| Сигналне (скретничарске) кућице, спремишта (ремизе) за локомотиве и вагоне |   | 124122 | В |
| Зграде ваздушног саобраћаја | Зграде с припадајућим инсталацијама и уређајима у њима на цивилним и војним аеродромима |   | 124131 | В |
| Хангари за авионе |   | 124132 | В |
| Зграде за контролу летења (контролни торњеви) |   | 124133 | В |
| Зграде воденог саобраћаја | Зграде с припадајућим инсталацијама и уређајима у њима на лучким терминалима |   | 124141 | В |
| Светионици |   | 124142 | В |
| Зграде пошта и телекомуникација | Зграде поштанског промета, телефонске централе, телекомуникацијски центри |   | 124151 | В |
| Телефонске говорнице |   | 124152 | А |
| Зграде за телевизијско и радио емитовање | Зграде за телевизијско и радио емитовање |   | 124160 | В |
| Остале зграде за саобраћај и комуникације |   |   | 124170 | В |
| **Гараже** | **1242** |   |
| Гараже | Самосталне зграде гаража (надземне и подземне) и паркиралишта |   | 124210 | В |
| Оставе за бицикле |   | 124220 | А |
| **Индустријске зграде и складишта** | **125** |   |
| **Индустријске зграде** | **1251** |   |
| Индустријске зграде | Наткривене зграде које се употребљавају за индустријску производњу, нпр. фабрике, радионице, кланице, пиваре, хале за монтажу итд. | радионице до 400 m² | 125101 | Б |
| радионице преко 400 m² | 125102 | В |
| све осим радионица | 125103 | В |
| **Резервоари, силоси и складишта** | **1252** |   |
| Резервоари и силоси | Резервоари и цистерне |   | 125211 | Г |
| Резервоари за нафту и гас |   | 125212 | Г |
| Силоси за цемент и друге суве агрегате |   | 125213 | Г |
| Затворена складишта | Специјализована складишта затворена с најмање три стране зидовима или преградама | До 1.500 m² и П+1 | 125221 | Б |
| преко 1.500 m² или П+1 | 125222 | В |
| Хладњаче |   | 125223 | В |
| Наткривена складишта | Стално наткривена складишта (с кровом) на отвореном, с мање од три зида или без зидова | До 1.500 m² | 125231 | А |
| Више од 1.500 m² | 125232 | Б |
| **Зграде за културно-уметничку делатност и забаву, образовање, болнице и остале зграде за здравствену заштиту** | **126** |   |
| **Зграде за културно-уметничку делатност и забаву** | **1261** |   |
| Зграде за културно-уметничку делатност и забаву | Биоскопи, концертне дворане, оперске куће, позоришта, итд. |   | 126101 | В |
| Дворане за састанке и вишенаменске дворане које се углавном употребљавају за културно-уметничку делатност и забаву |   | 126102 | В |
| Казина, циркуси, музичке и плесне дворане, плесне аматерске школе, дискотеке, павиљони за променадне концерте |   | 126103 | В |
| Зграде у зоолошким вртовима и ботаничким баштама |   | 126104 | В |
| **Музеји и библиотеке** | **1262** |   |
| Музеји и библиотеке | Музеји, уметничке галерије, библиотеке, информационо-документарни центри |   | 126201 | В |
| Зграде за чување архивске грађе |   | 126202 | В |
| **Школске зграде и зграде за научноистраживачке делатности** | **1263** |   |
| Зграде дечјих вртића | Зграде у којима се обавља предшколско образовање (јаслице, вртићи) |   | 126310 | В |
| Зграде основних школа | Зграде за основно образовање |   | 126321 | В |
| Зграде специјалних школа за хендикепирану децу |   | 126322 | В |
| Зграде средњих и осталих школа | Зграде средњих школа (нпр. гимназије, техничке и сродне школе, индустријске и друге стручне школе) |   | 126331 | В |
| Непрофесионалне возачке школе за моторна возила, за обуку летења и управљање пловним објектима |   | 126332 | В |
| Школе за образовање одраслих и школе којима се не може одредити образовни степен |   | 126333 | В |
| Зграде факултета | Зграде универзитета, факултета, уметничких академија, високих и виших школа |   | 126340 | В |
| Зграде за научноистраживачку делатност | Зграде које се користе за научно истраживање, истраживачке лабораторије |   | 126351 | В |
| Метеоролошке станице, зграде опсерваторија |   | 126352 | В |
| **Болнице и остале зграде за здравствену заштиту** | **1264** |   |
| Зграде болница и клиника | Зграде општих и специјалних болница и клиника у којима се пружа медицинско и хируршко лечење и нега болесних и повређених особа |   | 126411 | В |
| Санаторијуми и друге болнице за дужи опоравак и негу болесника |   | 126412 | В |
| Психијатријске болнице, породилишта |   | 126413 | В |
| Универзитетске болнице, болнице за особе на преваспитању, затворенике и војнике |   | 126414 | В |
| Зграде болница и лечилишта које се користе за термално лечење, таласотерапију и функционалну рехабилитацију |   | 126415 | В |
| Установе са комбинованом услугом смештаја, исхране, неге и лечења за старије особе или хендикепирана лица |   | 126416 | В |
| Остале зграде за здравствену заштиту | Зграде домова здравља, здравствених станица, станица за хитну помоћ, поликлинике и лекарске ординације |   | 126421 | В |
| Центри за трансфузију крви, за прикупљање мајчиног млека |   | 126422 | В |
| Центри за заштиту мајки и деце |   | 126423 | В |
| Зграде за ветеринарско лечење | Зграде ветеринарских станица, болница и приватних ординација за лечење животиња |   | 126430 | В |
| **Спортске дворане** | **1265** |   |
| Спортске дворане | Зграде за спортове који се одржавају у затвореном простору (кошаркашка и тениска игралишта, пливалишта, гимнастичке дворане, хокеј итд.)и које имају просторе за гледаоце (трибине, подесте, терасе итд.) као и за учеснике (тушеве, гардеробе итд.) |   | 126500 | В |
| **Остале нестамбене зграде** | **127** |   |
| **Пољопривредне зграде** | **1271** |   |
| Стаје за стоку и живинарници | Стаје за краве, овце и козе, коњушнице, свињци, штенаре и зграде за узгој др. животиња, индустријски и остали живинарници | До 600 m² | 127111 | А |
| До 4.000 m² и висине до 25 m | 127112 | Б |
| Преко 4.000 m² или висине преко 25 m | 127113 | В |
| Зграде за узгој, производњу и смештај пољопривредних производа | Зграде за чување и узгој пољопривредних производа нпр складишта за пољопривредне производе, амбари, кошеви, трапови, стакленици, винарије, вински подруми и др. | до 600 m² | 127121 | А |
| До 4.000 m² и висине до 25 m | 127122 | Б |
| Преко 4.000 m² или висине преко 25 m | 127123 | В |
| Пољопривредни силоси | Силоси за потребе пољопривредне производње | До 4.000 m² и висине од 25 m | 127131 | Б |
| Преко 4.000 m² или висине преко 25 m | 127132 | В |
| Остале пољопривредне зграде | Гараже, хангари и друге зграде за смештај пољопривредних машина и алата, као и остале пољопривредне помоћне зграде | до 600 m² | 127141 | А |
| До 4.000 m² и висине до 25 m | 127142 | Б |
| Преко 4.000 m² или висине преко 25 m | 127143 | В |
| **Зграде за обављање верских и других обреда** | **1272** |   |
| **Зграде за обављење верских обреда** | **Цркве, капеле, џамије, синагоге, катедрале итд.** |   | **127210** | В |
| Зграде на гробљима | Мртвачнице, крематоријуми |   | 127221 | В |
| просторије за испраћај | до 200 m² | 127222 | Б |
| преко 200 m² | 127223 | В |
| Остале грађевине на гробљима | Гробнице са споменицима или без споменика |   | 127230 | А |
| **Историјски или заштићени споменици** | **1273** |   |
| Историјски или заштићени споменици | Историјске или заштићене зграде, било које врсте, које се не користе у друге сврхе |   | 127301 | В |
| Заштићене рушевине, археолошке ископине и преисторијска налазишта |   | 127302 | В |
| Кипови, комеморативне, уметничке и декоративне грађевине |   | 127303 | В |
| **Остале зграде, другде некласификоване** | **1274** |   |
| Касарне и остале зграде за војску, полицију или ватрогасце | Затвори, казненопоправни центри и сл. |   | 127410 | В |
| Остале зграде, другде некласификоване | Настрешнице на аутобуским станицама, јавни клозети, перионице итд. |   | 127420 | Б |
| **2 ОСТАЛЕ ГРАЂЕВИНЕ** | **2** |   |
| **САОБРАЋАЈНА ИНФРАСТРУКТУРА** | **21** |   |
| **Аутопутеви, путеви и улице (за саобраћај моторних возила)** | **211** |   |
| **Аутопутеви и остали путеви** | **2111** |   |
| Аутопутеви | Путеви који су изграђени и намењени искључиво за саобраћај моторних возила, имају најмање четири саобраћајне траке тј. По две за сваки смер вожње, физички одвојене (ширине најмање 3,25 m) и по једну траку за заустављање возила у нужди, без укрштања са попречним путевима и пругом у истом нивоу. |   | 211111 | Г |
| Све потребне инсталације (расвета, сигнализација) које омогућују сигурно одвијање саобраћаја и паркирања |   | 211112 | Г |
| Остали путеви (за саобраћај моторних возила) | Путеви са најмање две саобраћајне траке ширине 3 m, којима је омогућен сигуран саобраћајни ток возила брзином од најмање 60 km-h, по којима се смеју кретати само моторна возила, укључујући и раскрснице |   | 211121 | Г |
| Све потребне инсталације (расвета, сигнализација) које омогућују сигурно одвијање саобраћаја и паркирања |   | 211122 | Г |
| **Остали путеви и улице** | **2112** |   |
| Остали путеви и улице | Улице и путеви унутар градова и осталих насеља, сеоски и шумски путеви и путеви на којима се одвија саобраћај моторних возила, бицикала и запрежних возила, укључујући раскрснице, обилазнице и кружне токове, отворена паркиралишта, пешачке стазе и зоне, тргови, бициклистичке и јахачке стазе |   | 211201 | Г |
| Све потребне инсталације (расвета, сигнализација) које омогућују сигурно одвијање саобраћаја и паркирања |   | 211202 | Г |
| **Железничке пруге** | **212** |   |
| **Међумесне железничке пруге** | **2121** |   |
| Међумесне железничке пруге | Главне железничке пруге јавног саобраћаја и споредни колосеци (укључујући горњи и доњи строј пруге), железничке станице, железнички прелази и раскрснице и пруге у ранжираним станицама |   | 212101 | Г |
| Сва потребна железничка инфраструктура која омогућава сигурно одвијање саобраћаја (инсталације за расвету, сигнализацију, сигурност и електрификацију) |   | 212102 | Г |
| **Градске железничке пруге** | **2122** |   |
| Градске железничке пруге | Градска и приградска мрежа железнице одвојена од осталог саобраћаја |   | 212211 | Г |
| Градска подземна железница, надземна железница, жичана железница |   | 212212 | Г |
| Инсталације за расвету, сигнализацију, сигурност и електрификацију пруга |   | 212213 | Г |
| Трамвајске пруге | Трамвајске пруге |   | 212221 | Г |
| Инсталације за расвету, сигнализацију, сигурност и електрификацију пруга |   | 212222 | Г |
| **Аеродромске стазе** | **213** |   |
| **Аеродромске стазе** | **2130** |   |
| Аеродромске стазе | Стазе за полетање |   | 213001 | Г |
| Инсталације за расвету, сигнализацију, сигурност промета писта |   | 213002 | Г |
| **Мостови, вијадукти, тунели и подземни пролази** | **214** |   |
| **Мостови и вијадукти** | **2141** |   |
| Мостови и вијадукти | Друмски и железнички мостови (метални, армирано бетонски или од др. материјала) и вијадукти |   | 214101 | Г |
| Инсталације за расвету, сигнализацију и сигурност промета на мостовима |   | 214102 | Г |
| Покретни мостови, сеоски и шумски мостови са шинама, пешачки мостови |   | 214103 | Г |
| **Тунели и подземни пролази** | **2142** |   |
| Тунели и подземни пролази | Друмски и железнички тунели, галерије и подземни пролази |   | 214201 | Г |
| Пешачки подземни пролази |   | 214202 | Г |
| Инсталације за расвету, сигнализацију и сигурност промета у тунелима и пролазима |   | 214203 | Г |
| **Луке, пловни канали, бране и остали хидрограђевински објекти** | **215** |   |
| **Луке и пловни канали** | **2151** |   |
| Поморске и речне луке | Поморске и речне луке (пристаништа, докови, гатови, молови, итд.) |   | 215111 | Г |
| Војна пристаништа |   | 215112 | Г |
| Докови (навози) у бродоградилиштима |   | 215113 | Г |
| Пловни канали | Пловни канали |   | 215120 | Г |
| Грађевине на рекама и каналима | Грађевине на рекама и каналима (устави, мостови и тунели на каналима), изграђене обале и путеви за тегљење уз обалу |   | 215130 | Г |
| **Бране и насипи** | **2152** |   |
| Бране и насипи | Бране и сличне конструкције за задржавање воде за било коју намену: за потребе хидроелектрана, наводњавање, регулацију водотока, заштиту од поплава |   | 215201 | Г |
| Насипи, грађевине за заштиту обала |   | 215202 | Г |
| **Аквадукти, хидрограђевински објекти за одводњавање и наводњавање** | **2153** |   |
| Аквадукти, хидрограђевински објекти за одводњавање и наводњавање | Канали за наводњавање и друге грађевине за снабдевање водом ради култивисања земљишта |   | 215301 | Г |
| Аквадукти |   | 215302 | Г |
| Дренаже, отворене јаме за одвођење |   | 215303 | Г |
| **ЦЕВОВОДИ, КОМУНИКАЦИОНИ И ЕЛЕКТРИЧНИ ВОДОВИ** | **22** |   |
| **Међумесни (даљински) цевоводи, комуникациони и електрични водови** | **221** |   |
| **Међумесни (даљински) нафтоводи и гасоводи** | **2211** |   |
| Међумесни (даљински) нафтоводи | Међумесни надземни, подземни или подморски цевоводи за транспорт сирове нафте и нафтних производа |   | 221111 | Г |
| Црпне станице |   | 221112 | Г |
| Међумесни (даљински) гасоводи | Међумесни надземни, подземни или поморски цевоводи за транспорт гаса |   | 221121 | Г |
| Црпне станице |   | 221122 | Г |
| Међумесни (даљински) цевоводи за хемијске и друге производе | Међумесни надземни, подземни или подморски цевоводи за хемијске и друге производе |   | 221130 | Г |
| Међумесни (даљински) водоводи | 2212 |   |
| Међумесни (даљински) водоводи | Међумесни надземни, подземни или подморски водовод |   | 221210 | Г |
| Остале грађевине уз међумесне водоводе | Водозахвати, грађевине (уређаји) за чишћење воде и црпне станице |   | 221220 | Г |
| **Међумесни телекомуникациони водови** | **2213** |   |
| Међумесни телекомуникациони водоводи | Међумесни надземни, подземни или подморски телекомуникациони водови, релејни системи, радио и телевизијске или кабловске мреже, релејни торњеви, телекомуникациони стубови и инфраструктура за радиокомуникацију |   | 221300 | Г |
| Далеководи | 2214 |   |
| Далеководи | Међумесни надземни или подземни водови за дистрибуцију електричне енергије високог или средњег напона |   | 221411 | Г |
| Стубови далековода (пилони) |   | 221412 | Г |
| Трансформаторске станице | Трансформаторске станице и подстанице |   | 221420 | Г |
| **Локални цевоводи и водови** | **222** |   |
| **Локална мрежа гасовода** | **2221** |   |
| Локална мрежа гасовода | Локални надземни или подземни цевоводи за дистрибуцију гаса (ван зграда) |   | 222100 | Г |
| **Локални водоводи, пароводи и топловоди** | **2222** |   |
| Локални водоводи | Локални цевоводи за дистрибуцију воде (мрежа ван зграда) |   | 222210 | Г |
| Остале грађевине у локалној водоводној мрежи | Водоторњеви и други резервоари за воду, изворишта, фонтане (чесме), хидранти |   | 222220 | Г |
| Пароводи и топловоди | Локални цевоводи за топлу воду, пару или компромовани ваздух (цеви ван зграда) |   | 222230 | Г |
| **Канализациона мрежа** | **2223** |   |
| Јавна канализациона мрежа | Спољна канализациона мрежа |   | 222311 | Г |
| Канализациони колектори |   | 222312 | Г |
| Остала канализациона мрежа | Спољни канализациони канали и колектори који нису у склопу јавне канализације, нпр. у болничком или фабричком округу, туристичким насељима итд. |   | 222320 | Г |
| Објекти за прикупљање и пречишћавање отпадних вода | Грађевине с одговарајућим уређајима за пречишћење отпадних вода или без њих (нпр. сабирне јаме, таложнице, сепаратори уља, септичке јаме) |   | 222330 | Г |
| **Локални, електрични и телекомуникациони водови** | **2224** |   |
| Локални електрични водови | Локални електрични надземни или подземни водови |   | 222410 | Г |
| Локалне трансформаторске станице | Трансформаторске станице и подстанице |   | 222420 | Г |
| Локални телекомуникациони водови | Локални телекомуникациони водови, надземни или подземни, као и помоћне инсталације (телеграфски стубови итд) |   | 222431 | Г |
| Локални телевизијски каблови и заједничке антене |   | 222432 | Г |
| **СЛОЖЕНЕ ИНДУСТРИЈСКЕ ГРАЂЕВИНЕ** | **23** |   |
| **Сложени индустријски објекти и постројења (електране, рафинерије итд.) који нису зграде** | **230** |   |
| **Грађевине за рударство и вађење нафте и гаса** | **2301** |   |
| Грађевине за рударство и вађење нафте и гаса | Објекти и постројење за рударство, вађење угљоводоника, каменоломи, експлоатација шљунка итд. (нпр. станице за утовар и истовар, торњеви за проветравање итд.) |   | 230101 | Г |
| Објекти за производњу гипса, цемента, цигле и црепа итд. |   | 230102 | Г |
| **Електране** | **2302** |   |
| Електране | Објекти и опрема за производњу електричне енергије нпр. хидроелектране, термоелектране за угаљ, нуклеарне електране, електране на ветар |   | 230201 | Г |
| Објекти и постројења за обраду и прераду нуклеарног материјала |   | 230202 | Г |
| Пећи за спаљивање отпадака |   | 230203 | Г |
| **Грађевине и постројења за хемијску индустрију** | **2303** |   |
| Грађевине и постројења за хемијску индустрију | Грађевински објекти и постројења у хемијској индустрији, петрохемијска постројења или рафинерије |   | 230301 | Г |
| Терминали за угљоводонике |   | 230302 | Г |
| Коксаре и плинаре |   | 230303 | Г |
| **Објекти и постројења у тешкој индустрији, другде некласификовани** | **2304** |   |
| Објекти и постројења у тешкој индустрији, другде некласификовани | Објекти и инсталације у тешкој индустрији, као што су високе пећи, ваљаонице челика, ливнице итд. |   | 230400 | Г |
| **ОСТАЛЕ НЕПОМЕНУТЕ ГРАЂЕВИНЕ** | **24** |   |
| **Грађевине за спорт и рекреацију** | **241** |   |
| **Спортски терени** | **2411** |   |
| Спортски терени | Терени и припадајући објекти (осим зграда) намењени за спортове који се одржавају на отвореном |   | 241100 | Г |
| **Остале грађевине за спорт и рекреацију** | **2412** |   |
| Пристаништа у маринама |   |   | 241210 |   |
| Остале грађевине за спорт и рекреацију | Забавни паркови, као и др. грађевине на отвореном, укључујући и грађевине на брдским теренима (скијашке стазе и лифтови, седеће жичаре итд.), игралишта за голф, спортска узлетишта, хиподроми, објекти који се претежно користе за водене спортове, опрема на плажама |   | 241221 | Г |
| Јавни вртови и паркови, ЗОО вртови и ботаничке баште |   | 241222 | Г |
| **Остале грађевине (осим зграда ) другде некласификоване** | **242** |   |
| Остале грађевине (осим зграда ) другде некласификоване | Војни објекти (утврђења, стражаре, бункери, стрелишта, центри за војно тестирање) |   | 242001 | Г |
| Објекти другде некласификовани, укључујући места за лансирање сателита |   | 242002 | Г |
| Одлагалиште смећа (депоније) |   | 242003 | Г |

**Завршна одредба**

**Члан 8.**

Овај правилник ступа на снагу наредног дана од дана објављивања у "Службеном гласнику Републике Србије".

Број 110-00-00035/2015-07

У Београду, 26. фебруар 2015. године

Министар,

проф. др **Зорана Михајловић**, с.р.